[{"text_idx": "#000000", "text": "Minu kroonilisest autoimmuunsest kilpna\u0308a\u0308rme po\u0303letikust, tervisest, toitumisest ja ko\u0303igest mille vastu u\u0308ks naine huvi tunneb."}, {"text_idx": "#000001", "text": "Leidsin selle po\u0303neva retsepti Instagrammist. Retsepti autor on ketogeenius ja videoretsepti saab na\u0308ha siin."}, {"text_idx": "#000002", "text": "on:\u2248800g (gr) riivitud suviko\u0303rvitsat4 munavu\u0308rtse"}, {"text_idx": "#000004", "text": "Minul nii palju suviko\u0303rvitsat ei olnud ja minu versioon on selline:"}, {"text_idx": "#000005", "text": "2 keskmise suurusega suviko\u0303rvitsat (kooritud, pehme sisu eemaldatud ja riivitud). Suviko\u0303rvitsast ei ole vaja \"mahla\" va\u0308lja pigistada ehk siis kuivaks pigistamata riivitud suviko\u0303rvits. Minul tuli riivitud suviko\u0303rvitsat kokku 585 grammi."}, {"text_idx": "#000006", "text": "3 M suuruses kanamuna (150g)"}, {"text_idx": "#000007", "text": "Maitsestasin soola, jahvatatud musta pipra, paprikapulbri ja sibulahelvestega."}, {"text_idx": "#000008", "text": "Segasin ko\u0303ik korralikult la\u0308bi ja valasin ku\u0308psetuspaberiga kaetud ahjuplaadile u\u0308htlaselt laiali."}, {"text_idx": "#000009", "text": "Et hiljem oleks veel kergem ku\u0308psetuspaberit eemaldada vo\u0303ib ku\u0308psetuspaberi ma\u0308a\u0308rida eelnevalt mo\u0303ne rasvainega kokku. Mina esimene kord ei teinud seda ja teisel korral lihtsalt unustasin. \ud83d\ude00"}, {"text_idx": "#000010", "text": "Sain ku\u0308psetuspaberi eemaldatud aga pisut ja\u0308a\u0308b ma\u0308a\u0308rimata ku\u0308psetuspaberi korral paberi ku\u0308lge. Nii, et mo\u0303istlik vist oleks ikka enne ku\u0308psetuspaber rasvainega kokku ma\u0308a\u0308rida."}, {"text_idx": "#000011", "text": "Peale puistasin terve paki riivitud juustu. Minul oli Pilose riivitud juust ja pakk oli 150 grammi."}, {"text_idx": "#000012", "text": "Ja puistasin veel peale peota\u0308ie valgeids seesamiseemneid (15 grammi)."}, {"text_idx": "#000013", "text": "Ja siis 180 kraadisesse ahju 30 minutiks ku\u0308psema. Minul oli 30 minutit sellepa\u0308rast, et minul oli o\u0303hem kiht suviko\u0303rvitsat (originaalretseptis oli 800 grammi suviko\u0303rvitsat). Sai ilusti ku\u0308pseks ja juust mo\u0303nusalt kuldpruuniks."}, {"text_idx": "#000014", "text": "Libistasin ahjuplaadilt lauale. Katsin ku\u0308psetuspaberiga ja keerasin u\u0308mber nii, et uus ku\u0308psetuspaber ja\u0308i allapoole ja ahjus olnud ku\u0308psetuspaber ja\u0308i pealepoole."}, {"text_idx": "#000015", "text": "Lasin pisut jahtuda ja eemaldasin pealmise ku\u0308psetuspaberi ettevaatlikult a\u0308ra."}, {"text_idx": "#000016", "text": "Jahutasin praktiliselt ta\u0308iesti maha. Ma\u0308a\u0308risin seekord Valio sulatatud juust murulaugu ja koduaiau\u0308rtidega. Seda kulus terve karp ehk 185 grammi. See on hea ma\u0308a\u0308ritava konsistensiga. Eelmisel korral kasutasin toorjuustu ja olin sunnitud pisut hapukoort sisse segama, et ma\u0308a\u0308rida saaks. Liiga paks ja ko\u0303va oli muidu. Eelmisel korral puistasin toorjuustule veel hakitud peterselli. Seekord polnud midagi panna. Aga teie vo\u0303ite panna mis teile meeldib. Hakitud rohelist sibulat, tilli, murulauku vms"}, {"text_idx": "#000017", "text": "Siin on minu u\u0308he viilu (kui jagate rulli 10-ks osaks) kalorsus:"}, {"text_idx": "#000018", "text": "Miks mu kuuking ei o\u0303itse?"}, {"text_idx": "#000019", "text": "1. Kuukingad ei hakka uuesti o\u0303itsema, kui nad ei saa piisavalt valgust."}, {"text_idx": "#000020", "text": "Neid peetakse va\u0308hest valgust vajavateks taimedeks (kasvavad nad ju looduses puude oksaharudes) aga tegelikult naudivad nad varahommikul ja hilisel pa\u0308rastlo\u0303unal natuke otsest pa\u0308ikesevalgust. Kuukingi vo\u0303iks o\u0303rnalt varjutada kui kasvukoht on va\u0308ga pa\u0308ikeseline."}, {"text_idx": "#000021", "text": "Kuukingad vajavad o\u0303itsemise esilekutsumiseks o\u0308ist temperatuuri langust. Mo\u0303neks na\u0308dalaks vo\u0303iks o\u0308ine temperatuur langeda umbes 16 kraadini. See paneb kuukingad o\u0303ievarsi kasvatama."}, {"text_idx": "#000022", "text": "3. Kuuking on veel liiga noor."}, {"text_idx": "#000023", "text": "Enamik kuukingi vajab o\u0303itsemise alustamiseks umbes 4\u20135 ta\u0308iskasvanud lehte."}, {"text_idx": "#000024", "text": "4. Kuukingal pole piisavalt energiat."}, {"text_idx": "#000025", "text": "Orhidee, mis ei saa piisavalt toitaineid, vett ega valgust ei pruugi o\u0303itseda isegi siis, kui ta on selleks piisavalt suur. Va\u0308etage regulaarselt kasutades tasakaalustatud va\u0308etist. Kastke, kui juured on hakanud ho\u0303bedaselt hallikaks muutuma. Ja andke piisavalt valgust."}, {"text_idx": "#000026", "text": "Orhideel, millel on juureprobleemid vo\u0303i mis on nakatunud ei pruugi o\u0303itsemine o\u0303nnestuda. Siiski vo\u0303ib haige orhidee o\u0303itseda, et proovida end enne surma paljundada."}, {"text_idx": "#000027", "text": "Kui orhidee na\u0308ib olevat va\u0308ga haige ja dehu\u0308dreeritud (kui juured on ma\u0308danema la\u0308inud siis ei saa taim piisavalt vett) lo\u0303igake o\u0303ievars a\u0308ra, sest see kulutab palju energiat ja ravige kuuking esmalt terveks."}, {"text_idx": "#000028", "text": "Vo\u0303tke taim potist va\u0308lja, lo\u0303igake desinfitseeritud ka\u0308a\u0308ridega ko\u0303ik pruunid, pehmed, seest tu\u0308hjad juured a\u0308ra, istutage uude o\u0303hku ha\u0308sti la\u0308bilaskvasse substraati (parim ma\u0308nnikooresegu) ja valige allesja\u0308a\u0308nud tervete juurte ja\u0308rgi o\u0303ige suurusega istutuspott."}, {"text_idx": "#000029", "text": "Kauneid rikkalikult o\u0303itsevaid kuukingi teile armsad blogi lugejad! \ud83d\ude0a"}, {"text_idx": "#000031", "text": "Proovin siin anda mo\u0303ningast no\u0303u. Millal siis on o\u0303ige aeg kasta ja milline meetod valida?"}, {"text_idx": "#000032", "text": "Kui u\u0308ks meetod ja tihedus mo\u0303ne kuukinga kasvataja jaoks vo\u0303ib sobida, siis mo\u0303ne teise kuukinga kasvataja jaoks vo\u0303ib see hoopis hukutavalt mo\u0303juda!"}, {"text_idx": "#000034", "text": "Mis siis on need tegurid mis mo\u0303jutavad?"}, {"text_idx": "#000035", "text": "1. Kas taim on u\u0308mber istutatud?"}, {"text_idx": "#000036", "text": "Orhideekasvandustes istutatakse va\u0308ikesed taimed turbapottidesse. Mo\u0303nedel juhtudel lausa porolooni sisse (olen ise sellise poroloonist poti oma ostetud kuukinga potist juurepalli alt keskelt leidnud). Kasvanduses taime kasvades seda turbapotti ei eemaldata vaid istutatakse taim koos sellega suuremasse potti. Seega on ko\u0303igil ostetud kuukingadel juurepalli all keskel selline turba (vo\u0303i porolooni) \"pott\". Turvas aga hoiab palju kauem niiskust kui o\u0303hku ha\u0308sti la\u0308bilaskev ma\u0308nnikoore segu."}, {"text_idx": "#000037", "text": "Kasvanduses on hoopis teised kasvutingimused kui kodus. Seega oleks u\u0308sna mo\u0303istlik ostetud taim u\u0308mber istutada uude puhtasse ja o\u0303hku ha\u0308sti la\u0308bilaskvasse ma\u0308nnikooresegusse (parima hinna/kvaliteedi suhtega on Kekkila\u0308 orhidee substraat)."}, {"text_idx": "#000038", "text": "Kui la\u0308bi poti on juba na\u0308ha ho\u0303bedaselt hallikaks muutunud juuri ja ka potis pealmine substraadipind on juba ta\u0308iesti kuiv siis tegelikkuses on potis sees veel u\u0308sna palju niiskust. Kui nu\u0308u\u0308d sellist, u\u0308mberistutamata kuukinga kasta ja liiga tihti siis on va\u0308ga suur oht oma kuuking u\u0308le kasta ja juured la\u0308hevad ma\u0308danema. See on aga ko\u0303ige levinum kuukingade hukkumise po\u0303hjus."}, {"text_idx": "#000039", "text": "2. Kas taim on peenekoelises, turbalises orhidee mullas vo\u0303i o\u0303hku ha\u0308sti la\u0308bilaskvas ma\u0308nnikoore segus?"}, {"text_idx": "#000040", "text": "Kui teil on enda kuuking u\u0308mber istutatud ja valitud on o\u0303hku ha\u0308sti la\u0308bilaskev substraat siis sellised kuivavad ma\u0308rksa kiiremini la\u0308bi ja vajavad seeto\u0303ttu ka tihedamalt kastmist."}, {"text_idx": "#000041", "text": "3. Kas kasvukoht on pa\u0308ikseline?"}, {"text_idx": "#000042", "text": "Kui teie aknasse paistab enamuse ajast pa\u0308ike siis on selge, et ka temperatuur aknalaual on ko\u0303rgem. Ja seega kuivab substraat kiiremini la\u0308bi. Ka vo\u0303ib intensiivne tugev pa\u0308ike kuukingadele liiga teha. Kui kastmisel satub mo\u0303ni veetilk lehele siis pa\u0308ikese ka\u0308es mo\u0303jub see nagu suurendusklaas ja ongi lehel po\u0303letus. Lehed on aga kuukingale sama olulised kui terved juured. Lehekaenlast hakkavad kasvama uued o\u0303ievarred. Kui aga lehti pole piisavalt siis pole ka kohta kustkohast saaks(id) uus/uued o\u0303ievars/o\u0303ievarred kasvama hakata."}, {"text_idx": "#000043", "text": "Liigse pa\u0308ikese vastu saab abi spetsiaalsetest toataimede jaoks mo\u0303eldud pa\u0308ikesesirmidest. Taimed saavad piisavalt valgust aga pa\u0308ike ei pa\u0308a\u0308se potte u\u0308le kuumendama. Samuti vo\u0303ib pa\u0308ikese varjutamiseks kasutada kodus olemasolevaid vahendeid. Kasvo\u0303i mo\u0303ni tu\u0308kk kardinatu\u0308lli vms."}, {"text_idx": "#000045", "text": "O\u0303itsvate kuukingade veevajadus on suurem."}, {"text_idx": "#000046", "text": "5. Kas pott on juuri tihedalt ta\u0308is (potti vaadates on na\u0308ha enamuses juuri)?"}, {"text_idx": "#000047", "text": "Kui teil on potis enamuses na\u0308ha juuri ja ma\u0308rksa va\u0308hem substraati siis vo\u0303ib teid o\u0303nnitleda, et olete tubli kuukinga kasvataja. \ud83d\ude0a"}, {"text_idx": "#000048", "text": "Kuukingad kasvavad looduses puude oksaharudes niiskes kliimas, mitte mullas."}, {"text_idx": "#000049", "text": "Ka kodus kasvades ei soovi kuukingad suurt potti ja palju substraati. Ma\u0308rksa paremini tunnevad nad ennast va\u0308ikeses potis ja ka o\u0303itsevad siis paremini."}, {"text_idx": "#000050", "text": "Va\u0308iksemas potis kasvades on oht u\u0308lekastmiseks ja juurte ma\u0308danema minemises tunduvalt ebato\u0303ena\u0308olisem. Aga sellised taimed vo\u0303ivad vajada tihedamat kastmist."}, {"text_idx": "#000051", "text": "6. Kas kasvukoht on soe vo\u0303i on teil aken tihti lahti ja o\u0303hk aknalaual seega jahedam?"}, {"text_idx": "#000052", "text": "Erandiks on kuumalaine. Siis on o\u0303hk nii toas kui o\u0303ues kuukinga jaoks liiga soe. Aknast tulev o\u0303hk ka kuivatab kiiremini. Sel ajal vajavad ka kuukingad tihedamat kastmist."}, {"text_idx": "#000053", "text": "Samas kui kasvukoht on jahedam ja eriti just o\u0308o\u0308siti, mil temperatuur veelgi langeb, siis tuleks kasta harvem. Pisut jahedam o\u0308ine temperatuur aga a\u0308rgitab kuukingi uusi o\u0303ievarsi kasvatama. Seega u\u0308htlases soojas ei pruugi kuukingad nii ha\u0308sti uuesti o\u0303itsema minna."}, {"text_idx": "#000054", "text": "Talvel vo\u0303ib aknalaual temperatuur vahepeal (eriti o\u0308o\u0308siti) u\u0308sna madalale langeda. Isegi minu renoveeritud/soojustatud maja ja kolmekordsed pakettaknad ei aidanud seda ku\u0308lma pa\u0308ris a\u0308ra hoida. Arvasin, et enam ku\u0308lma kuskilt ei tule ja aknalaual on samuti u\u0308sna soe, siis termomeetriga, mis max ja min temperatuuri na\u0308itab selgus, et siiski o\u0303hkab aknaklaas u\u0308sna palju ku\u0308lma ja o\u0308ine temperatuur langeb oluliselt."}, {"text_idx": "#000055", "text": "Hu\u0308briidid on temperatuuri suhtes tundlikumad kui tavalised valge, roosa vo\u0303i lillao\u0303ielised. Eriti kui aknalauad on kitsad ja taim on vastu aknaklaasi. Sellisel ku\u0308lmal ajal vajavad kuukingad ma\u0308rksa harvem kastmist. Leotada ja pikalt \"uputada\" sel ajal pole pa\u0308ris hea meetod. Potis ma\u0308rjas substraadis on ku\u0308lmaga oht juurtel ma\u0308danema minna."}, {"text_idx": "#000056", "text": "See retsept on pa\u0308rit Meditsiinimeediumi tasuta allalaadidatava retseptikogumikust Healthy pies ehk tervislikud pirukad. Nu\u0308u\u0308d seda faili enam ei leia. Ju on magustoitude albumis nu\u0308u\u0308d. Aga alla sai ta laetud siit."}]